Vanha Ylioppilastalo
Vanha ylioppilastalo valmistui 1870 suunnittelijanaan Hampus Dahlström. Rakennuksen omistaa Helsingin yliopiston ylioppilaskunta. Juhlasaliin rakennettiin näyttämö ja sen yhteyteen pukuhuoneita ja kulissivarasto vuonna 1898. Sali vuokrattiin Kansan Näyttämön vakituiseen esityskäyttöön vuodesta 1909 alkaen. Jo tätä ennen Kansan Näyttämö oli muiden teattereiden ohella vuokrannut tilaa. Sali oli Kansan Näyttämön, sittemmin Helsingin Kansanteatterin vakituisessa käytössä aina syksyyn 1967 saakka, jolloin Helsingin Kaupunginteatterin rakennus valmistui. Vuonna 1911 saliin rakennettiin irrallinen nouseva katsomo.